CLEMENS Episcopus seruus seruorum Dei dilecto filio Iterio Abbati Monasterij Cluniacensis, ad Romanam Ecclesiam nullo medio Matisconen. dioces. pertinentis, salutem  Apostolicam benedictionem. Exigit tuæ deuotionis affectus, quo nos  nostrā Ecclesiam reuereris, vt petitiones tuas, quantum cum Deo possumus, ad exauditionis gratiam admittamus. Cum itaque, sicut exhibita nobis tua petitio continebat, pro necessariis Monasterij tui,  aliis membrorum eius negociis, multa te subire oporteat onera expensasque, non potes sine subditorum tuorum subsidio supportare. Nos attendentes, quod diuisa in partes onera leuius perferuntur, ac æquum reputatur  congruum, vt personæ tibi  Monasterio tuo subiectæ tecum huiusmodi onera partiantur: tuis supplicationibus inclinati, vt ab omnibus  singulis Monasteriis, Prioratibus, Decanatibus, Administrationibus,  aliis locis,  membris dicti Ordinis dicto Monasterio tuo mediate vel immediate quocumque modo subiectis, aut aliis de ipso Ordine quomodolibet existentibus,  personis præsidentibus eisdem, subsidium per te ac dilectos filios quatuor ex Diffinitoribus generalis Capituli eiusdem Ordinis celebrandi primo............. dumtaxat imponere, exigere,  recipere valeas, pro dictis oneribus supportandis. Et non obstantibus felicis recordationis Benedicti Papæ XII. prædecessoris nostri,  quibuslibet aliis constitutionibus, seu Statutis  Consuetudinibus Monasteriorū, Prioratuum, Decanatuum, Administrationum, locorum,  membrorum Ordinis prædictorum contrariis, necnon priuilegiis, indulgentiis,  litteris Apostolicis,  quibuscumque specialibus vel generalibus quorumcumque tenorum, aut quibusuis aliis, communiter vel diuisim sub quacumque forma vel expressione verborum concessis, per quæ præsentibus non expressa, vel totaliter non inserta, effectus eorum impediri valeat quomodolibet vel differri;  de quibus quomodocumque tenoribus de verbo ad verbum...... sic in nostris litteris mentio facta specialis tibi tenore pręsentium de speciali gratia indulgemus. Nulli ergo omnino hominum liceat hanc paginam nostræ cōcessionis infringere, vel ei ausu temerario contraire. Si quis autem aliter attemptare præsumpserit, indignationem omnipotentis Dei,  beatorum Petri  Pauli Apostolorum eius se nouerit incursurum. Datum Auinione, Cal. Aprilis, Pontificatus nostri anno primo.